***A 45. sorszámú Csatornamű-kezelő megnevezésű részszakképesítés szakmai és vizsgakövetelménye***

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 853 01

1.2. Részszakképesítés megnevezése: Csatornamű-kezelő

1.3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 560-840

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:

alapfokú iskolai végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 20%

2.7. Gyakorlati képzési idő aránya: 80%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|   |  A |  B |  C |
|  3.1.1. |  **FEOR száma** |  **FEOR megnevezése** |  **A részszakképesítéssel betölthetőmunkakör(ök)** |
|  3.1.2. |  7919 |  Egyéb, máshova nem sorolható ipari és építőipari foglalkozású |  Szennyvíz-mintavevő |
|  3.1.3. |  7919 |  Egyéb, máshova nem sorolható ipari és építőipari foglalkozású |  Csatornafektető |
|  3.1.4. |  7521 |  Vezeték- és csőhálózat-szerelő |  Csatornázó |
|  3.1.5. |  7521 |  Vezeték- és csőhálózat-szerelő |  Duguláselhárító |
|  3.1.6. |  7521 |  Vezeték- és csőhálózat-szerelő |  Szennyvízhálózat kiépítő |
|  3.1.7. |  7521 |  Vezeték- és csőhálózat-szerelő |  Víz- és csatornaépítő |
|  3.1.8. |  7521 |  Vezeték- és csőhálózat-szerelő |  Víz- és szennyvízcsőfektető |
|  3.1.9. |  8322 |  Vízgazdálkodási gép kezelője |  Csatorna-karbantartógép kezelője |
|  3.1.10. |  8322 |  Vízgazdálkodási gép kezelője |  Csatornamosógép-kezelő |
|  3.1.11. |  8322 |  Vízgazdálkodási gép kezelője |  Csatornaműgép-kezelő |
|  3.1.12. |  8322 |  Vízgazdálkodási gép kezelője |  Csatornamű-javító kiszolgáló |
|  3.1.13. |  8322 |  Vízgazdálkodási gép kezelője |  Csatornatisztítógép-kezelő |
|  3.1.14. |  8322 |  Vízgazdálkodási gép kezelője |  Csatornaüzemi gép kezelője |
|  3.1.15. |  8322 |  Vízgazdálkodási gép kezelője |  Szennyvízkezelő gépész |
|  3.1.16. |  8322 |  Vízgazdálkodási gép kezelője |  Szennyvíztelep kezelő |
|  3.1.17. |  8322 |  Vízgazdálkodási gép kezelője |  Szennyvíztelepi centrifugakezelő |
|  3.1.18. |  8322 |  Vízgazdálkodási gép kezelője |  Szennyvíztelepi gépkezelő |
|  3.1.19. |  8322 |  Vízgazdálkodási gép kezelője |  Szivattyúgépész |

3.2. A részszakképesítés munkaterületének rövid leírása:

A csatornamű-kezelő a szakismeretének megfelelő, az alábbiakban felsorolt tevékenységeket a kezelési, karbantartási és javítási utasításoknak megfelelően, a hatósági, és a vonatkozó jogszabályi előírások betartásával, az adott közüzem belső szervezeti szabályzatának megfelelő irányítással, önállóan végzi.

A részszakképesítéssel rendelkező képes:

- szennyvízelvezetésre és -tisztításra szolgáló létesítmények és berendezések, valamint a hozzájuk tartozó kiszolgáló berendezések kezelési, karbantartási feladatait elvégezni,

- a csatornahálózat és tisztítómű üzemzavar - elhárítási feladatait megoldani,

- a gravitációs csatornahálózat tisztítási, javítási feladatait elvégezni,

- kényszerkeringtetésű (nyomás és vákuum alatti) csatornahálózat üzemeltetési, karbantartási, javítási feladatait megoldani,

- a szennyvíz útjának nyomon követésével a csatornahálózatot ellenőrizni, a tisztítótelep műtárgyait, berendezéseit üzemeltetni, karbantartani, javítási feladatokat elvégezni,

- nyomás, illetve vákuum alatt üzemelő berendezéseket üzemeltetni, karbantartani, javítani, sűrített levegő előállítására és tárolására szolgáló berendezések és a hozzájuk tartozó csőhálózat üzemeltetési, karbantartási, javítási feladatait elvégezni,

- fertőtlenítő berendezéseket üzemeltetni,

- kémiai és fizikai segédanyagokat előkészíteni, kimérni, adagolni,

- szippantott szennyvíz kiemelését, szállítását és előkezelését megoldani,

- kis- és nagyfeszültségű villamos berendezéseket üzemeltetni,

- mechanikus, pneumatikus, robbanómotoros, valamint elektromos segédeszközöket és kéziszerszámokat használni,

- hordozható laboratóriumi mérőműszerekkel, gyorstesztekkel fizikai és kémiai üzemviteli ellenőrző méréseket végezni,

- hagyományos és számítógépes műszaki dokumentációkat használni,

- hagyományos, illetve számítógépes üzemirányítási rendszert üzemeltetni,

- hagyományos és számítógépes nyilvántartásokat, üzemnaplókat vezetni,

- ügyfélszolgálati tevékenységeket ellátni,

- mintavételi, mérési feladatok ellátásában közreműködni,

- munkavégzés közben a munkavédelmi, balesetvédelmi, tűzvédelmi és környezetvédelmi szabályokat betartani, és betartatni.

3.3. Kapcsolódó szakképesítések

|  |  |  |  |
| --- | --- | --- | --- |
|   |  A |  B |  C |
|  3.3.1. |  **A kapcsolódó szakképesítés, részszakképesítés, szakképesítés-ráépülés** |
|  3.3.2. |  **azonosító száma** |  **megnevezése** |  **a kapcsolódás módja** |
|  3.3.3. |  34 853 01 |  Víz- és csatornamű kezelő |  szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  |  A |  B |
|  4.1. |  **A részszakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
|  4.2. |  **azonosító száma** |  **megnevezése** |
|  4.3. |  10880-12 |  Csatornamű-kezelés, -üzemeltetés |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  |  A |  B |  C |
|  5.2.1. |  **A részszakképesítés szakmai követelménymoduljainak** |
|  5.2.2. |  **azonosító száma** | **megnevezése** | **a modulzáró vizsga vizsgatevékenysége** |
|  5.2.3. |  10880-12 |  Csatornamű-kezelés, -üzemeltetés |  gyakorlati, szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése:

Gépészeti, üzemeltetési feladatok a munka-, tűz- és környezetvédelmi előírások betartásával

A vizsgafeladat ismertetése:

Csővezetékek szerelési, javítási munkáinak elvégzése műhelykörülmények között.

Valamely csatornamű üzemeltetés során alkalmazott gép vagy szerelvény (szivattyú, tolózár, visszacsapó szelep) ellenőrzése, szétszerelése, hiba-felvételezése, javítása, összeszerelése.

Üzemi körülmények között, valamely gépcsoport vagy berendezés üzemeltetésével kapcsolatos feladat (üzembe helyezés, üzemi paraméterek ellenőrzése, kiiktatás) elvégzése.

Hordozható laboratóriumi mérőműszerekkel, fizikai és kémiai üzemviteli ellenőrző mérések elvégzése.

A vizsgafeladat időtartama: 60 perc

A vizsgafeladat értékelési súlyaránya: 80%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése:

Szakmai ismeretek, munkaügy, munkabiztonság, környezetvédelem

A vizsgafeladat ismertetése:

A szóbeli központilag összeállított vizsga kérdései a 4. Szakmai követelmények pontban megadott valamennyi modulhoz tartozó témakörök mindegyikét tartalmazza.

Szennyvíztisztítási technológiák, csatornamű-üzemeltetés

Munkaügy, munkabiztonság és környezetvédelem

A vizsgafeladat időtartama: 30 perc (felkészülési idő 20 perc, válaszadási idő 10 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: -

A részszakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés menüpont Vizsgák alpontjában.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  |  A |
|  6.1. |  **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
|  6.2. |  Szívó-célgép |
|  6.3. |  Mosó-célgép |
|  6.4. |  Kombi-célgép |
|  6.5. |  Különféle tisztítófejek |
|  6.6. |  Különböző gyökérvágók |
|  6.7. |  Szerelhető szivattyú |
|  6.8. |  Szerelhető tolózár |
|  6.9. |  Szerelhető csövek és szerelvények |
|  6.10. |  Robbanásbiztos kézilámpa |
|  6.11. |  Mosó pisztoly |
|  6.12. |  Mechanikus és elektromos kéziszerszámok |
|  6.13. |  Csőszerelés szerszámai |
|  6.14. |  Mérőeszközök |
|  6.15. |  Szintjelző műszerek |
|  6.16. |  Fertőtlenítő berendezés |
|  6.17. |  Anyagmozgató eszközök |
|  6.18. |  Hordozható laboratóriumi műszerek, gyorstesztek |
|  6.19. |  Munkavédelmi felszerelések, eszközök |
|  6.20. |  Vezérlő és regisztráló berendezések |
|  6.21. |  Számítógép, adatrögzítő és üzemirányító szoftver |
|  6.22. |  Telekommunikációs eszközök |
|  6.23. |  Forgalomterelő eszközök |

**7. EGYEBEK**